Riitaisa eläkesopu voi hankaloittaa tulevia neuvotteluja - Suomenkuvalehti.fi
Riitaisa eläkesopu voi hankaloittaa tulevia neuvotteluja
Akavalla jäi paljon hampaankoloon.
Politiikka 26.9.2014 15:09
Akavan puheenjohtaja Sture Fjäder. © Roni Rekomaa / Lehtikuva
Työmarkkinoiden keskusjärjestöt pääsivät sopuun työeläketurvaan tehtävistä muutosehdotuksista torstaina, mutta Akava päätti jättäytyä sopimuksen ulkopuolelle. EK:n, SAK:n ja STTK:n hallitukset ovat hyväksyneet eläkeratkaisun.
Työmarkkinoiden keskusjärjestöjen neuvottelutuloksen keskeisimpiä kohtia ovat työurien pidentäminen, kestävyysvajeen supistaminen ja eläkekarttumien yhtenäistäminen. Ehdotus sisältää myös uusia tapoja siirtyä eläkkeelle.
Palkansaajajärjestöjen välille jäi neuvotteluissa juopa, koska Akavan ajamat, karttumia koskevat kannustimet jäivät neuvottelutuloksen ulkopuolelle.
Akavan hallitus ilmoitti, ettei se hyväksy työura- ja eläkeuudistuksessa saavutettua neuvotteluratkaisua.
eduskunta, eläkeikä, eläkejärjestelmät, eläkeuudistus, eläkkeet, työmarkkinajärjestöt, vanhuuseläke